Heimið lá á San Bruno heyggjunum, og haðani sást býurin og víkin aftanfyri. Í líðunum uppi yvir býnum var vítt um, og góðir møguleikar vóru hjá børnum at spæla. Hon fór at lesa á Berkeley í Kalifornia, har hon hitti Curtis Henke, sum gjørdist maður hennara. Í 1979 fór Jennifer í eitt fyribils parttíðarstarv á University of California Medical Center, men endin var, at hon helt á at starvast har í 26 ár, til hon fór frá við eftirløn í 2005. Mesta partin av starvstíðini var hon forritari og menti eina teldustýrda sjúkujournalskipan, sum varð brúkt á sjúkrahúsum og heilsustovum á heilsumiðstøðini. Jennifer hevur altíð verið forvitin eftir at sleppa at kenna heimlandið hjá pápa sínum og familjuna, hann var farin frá. Dimmalætting 22. november 2008 Snorri Brend: Gátan um saknaða sonin í Fuglafirði. Sosialurin 22. november 2008 Jústinus Leivsson Eidesgaard: Ein love-story úr Fuglafirði